CELEX: 22006D0070
Language: hu
Date: 2006-06-02 00:00:00
Title: Az EGT-Vegyesbizottság 70/2006 határozata ( 2006. június 2. ) az Európai Gazdasági Térségről szóló megállapodás XXI. mellékletének (Statisztika) módosításáról

7.9.2006   
            
            
               HU
            
            
               Az Európai Unió Hivatalos Lapja
            
            
               L 245/40
            
         
      AZ EGT-VEGYESBIZOTTSÁG 70/2006 HATÁROZATA
   
   (2006. június 2.)
   az Európai Gazdasági Térségről szóló megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2006. április 28-i 52/2006 EGT-vegyesbizottsági határozat (1) módosította.
            
         
               (2)
            
            
               A vállalati szakképzésre vonatkozó statisztikákról szóló, 2005. szeptember 7-i 1552/2005/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               A jövedelmekre és életkörülményekre vonatkozó közösségi statisztikáról (EU-SILC) szóló 1177/2003/EK rendelet módosításáról szóló, 2005. szeptember 7-i 1553/2005/EK európai parlamenti és tanácsi rendeletet (3) bele kell foglalni a megállapodásba.
            
         
               (4)
            
            
               A piaci áron számított bruttó nemzeti jövedelem összehangolásáról szóló 1287/2003/EK, Euratom tanácsi rendeletet célzó lakásszolgáltatások becslési elveinek meghatározásáról szóló, 2005. október 20-i 1722/2005/EK bizottsági rendeletet (4) bele kell foglalni a megállapodásba.
            
         
               (5)
            
            
               A nemzeti és közösségi statisztikai hivatalok függetlenségéről, integritásáról és elszámoltathatóságáról szóló, 2005. május 25-i COM(2005) 217 bizottsági ajánlást (5) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A 18p. pontot (13/2005/EK bizottsági rendelet) követően a következő ponttal egészül ki:
               
                           „18q.
                        
                        
                           
                              32005 R 1552: Az Európai Parlament és a Tanács 1552/2005/EK rendelete (2005. szeptember 7.) a vállalati szakképzésre vonatkozó statisztikákról (HL L 255., 2005.9.30., 1. o.).
                           E megállapodás alkalmazásában a rendelet rendelkezéseit a következő kiigazítással kell értelmezni:
                           E rendelet Izland és Liechtenstein esetében nem alkalmazandó.”
                        
                     
         
               2.
            
            
               A 18i. pont (1177/2003/EK európai parlamenti és tanácsi rendelet) a következő szövegrésszel egészül ki:
               „, az alábbi módosítással:
               
                           —
                        
                        
                           
                              32005 R 1553: Az Európai Parlament és a Tanács 1553/2005/EK rendelete (2005. szeptember 7.) HL L 255., 2005.9.30., 6. o.).”
                        
                     
         
               3.
            
            
               A 19t. pontot (1161/2005/EK európai parlamenti és tanácsi rendelet) követően a következő ponttal egészül ki:
               
                           „19u.
                        
                        
                           
                              32005 R 1722: A Bizottság 1722/2005/EK rendelete (2005. október 20.) a piaci áron számított bruttó nemzeti jövedelem összehangolásáról szóló 1287/2003/EK, Euratom tanácsi rendeletet célzó lakásszolgáltatások becslési elveinek meghatározásáról (HL L 276., 2005.10.21., 5. o.).”
                        
                     
         
               4.
            
            
               A 17b. pontot (831/2002/EK bizottsági rendelet) követően a következő szövegrésszel egészül ki:
               „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK
               A Szerződő Felek tudomásul veszik az alábbi jogi aktust:
               
                           17c.
                        
                        
                           
                              52005 PC 0217: A Bizottság COM(2005) 217 ajánlása (2005. május 25.) a nemzeti és közösségi statisztikai hivatalok függetlenségéről, integritásáról és elszámoltathatóságáról (HL C 172., 2005.7.12., 22. o.).”
                        
                     
         2. cikk
   Az 1552/2005/EK rendelet norvég nyelvű szövege, valamint az 1553/2005/EK rendelet, az 1722/2005/EK rendelet és a COM(2005) 217 ajánlás izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2006. június 3-án lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. június 2-án.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 175., 2006.6.29., 103.o.
   
   
      (2)  HL L 255., 2005.9.30., 1. o.
   
   
      (3)  HL L 255., 2005.9.30., 6. o.
   
   
      (4)  HL L 276., 2005.10.21., 5. o.
   
   
      (5)  HL C 172., 2005.7.12., 22. o.
   
   
      (6)  Alkotmányos követelmények fennállását nem jelezték.